MSP: Deklaracija nezavisnosti Kosova legalna
Mišljenje suda je neobavezujuće, ali se očekuje da će otvoriti put za nova formalna priznanja vlade u Prištini.
Ovim rečima, predsednik suda Ovada izneo je dugo očekivano savetodavno mišljenje Medjunarodnog suda pravde dodavši da je sud odlučio da ispuni zahtev Generalne skupštine Ujedinjenih nacija, koja je na zahtev srpske vlade, zatražila mišljenje o legalnosti proglašenja nezavisnosti Kosova. To mišljenje, sud je zasnovao na oceni da autori deklaracije o nezavisnosti nisu bili “privremene institucije samouprave na Kosovu”, već grupa koja je sebe definisala kao “demokratski izabrane lidere naroda Kosova”. Autori deklaracije i sama deklaracija, stoga su, po mišljenju suda, delovali van pravnog okvira UN ustanovljenog rezolucijom 1244 koja se izričito nije bavila konačnim statusom Kosova, niti "načinom na koji će biti postignut". Sud u Hagu je utvrdio takodje da medjunarodno pravo u načelu ne zabranjuje jednostrane deklaracije o nezavisnosti, ne ulazeći u pitanje da li takve deklaracije zatim proizvode državnost. Ovada je, iznoseći savetodavno mišljenje, saopštio i da rasprava o pravu na samoopredeljenje ii “nužnu secesiju” od postojeće države nisu u domenu rasprave pred Medjunarodni sudom pravde, jer izlaze izvan okvira pitanja koje je postavila Generalna skupština UN. U prepunoj sali suda bio je i ministar spoljnih poslova Srbije, Vuk Jeremić, koji je posle izlaganja predsednika suda izjavio da je haški sud pravde izneo tehničko mišljenje i izbegao da se izjasni o suštinskom pitanju – “da li su kosovski Albanci imali pravo na pokušaj secesije od Srbije”. izjavio je srpski šef diplomatije, Vuk Jeremić. Ministar spoljnih poslova Kosova, Skender Hiseni iz Haga je poslao pomirljivu poruku vlastima u Beogradu. poručio je Hiseni. Neobavezujuća odluka doneta je glasovima 10 sudija, dok su četiri sudije bile protiv. Sedam sudija je, medjutim, izrazilo protivan ili odvojen stav u vezi sa delovima ili celinom savetodavnog mišljenja.